Sabina Guzzanti

Sabina Guzzanti (født 25. juli 1963 i Roma) er en italiensk skuespillerinne og satiriker.

Guzzanti er den eldste datteren av den kjente politiske kommentatoren og journalisten Paolo Guzzanti og søster av Corrado Guzzanti og Caterina Guzzanti. Hun studerte ved skuespillerakademiet i Roma. I 1988 begynte hennes fjernsynskarrière da hun deltok i en rekke humorprogrammer på fjernsyn. Guzzanti har blitt kjent for sine imitasjoner av pornostjerner og av politikere, deriblant Silvio Berlusconi. Hun spilte også i filmen I Cammelli av Giuseppe Bertolucci.

I november 2003 skrev, regisserte og spilte Sabina Guzzanti i den første og eneste sendingen av Raiot, et politisk satireprogram som ble sendt sent om kvelden på RAI-3. Etter å ha angrepet statsminister Silvio Berlusconi ble Guzzanti saksøkt av Berlusconi for «løgner og insinuasjoner», og programmet ble tatt av luften. Sabina Guzzanti laget en film om saken, Viva Zapatero!, som kom i 2005.

 Referanser 

 Eksterne lenker 




Kategori:Italienske skuespillere
Kategori:Personer fra Roma